1. ԸՆԴՀԱՆՈՒՐ ԴՐՈՒՅԹՆԵՐ
   1. Սյունիքի մարզի <<Քաջարանի արվեստի դպրոց>> համայնքային ոչ առևտրային կազմակերպությունը (այսուհետ՝ Հատատություն) համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող, ոչ առևտրային կրթական և մշակութային կազմակերպություն:

Հաստատության հիմնադիրը Հայաստանի Հանրապետության Սյունիքի մարզի Քաջարան համայնքն է (այսուհետ՝ Հիմնադիր), որի անունից հանդես է գալիս Հայաստանի հանրապետության Սյունիքի մարզի Քաջարան համայնքի ղեկավարը:

Հաստատությունն ստեղծվել է Հայաստանի Հանրապետության Սյունիքի մարզի Քաջարան համայնքի ղեկավարի 24.04.2006թ. և Քաջարանի քաղաքային համայնքի ավագանու 17.05.2016թ. թիվ 18-Ա որոշումների համաձայն՝ Սյունիքի մարզի, Քաջարանի արվեստի դպրոց համայնքային հիմնարկի (պետական գրանցման (հաշվառման) թիվ 72.0032, վկայական՝ Բ00813 ) վերակազմավորման ճանապարհով և հանդիսանում է նրան ամրացված իրավունքների և պարտավորությունների իրավահաջորդը՝ փոխանցման ակտին համապատասխան:

* 1. Հաստատության գտնվելու վայրը, իրավաբանական հասցեն է՝

3309, ՀՀ, Սյունիքի մարզ, քաղաք Քաջարան, Աբովյան փող., թիվ 14:

* 1. Հաստատության իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:
  2. Հաստատությունն ունի Հայաստանի Հանրապետության զինանշանի պատկերը և իր հայերեն անվանմամբ՝ <<Քաջարանի արվեստի դպրոց>> համայնքային ոչ առևտրային կազմակերպություն, ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմներ և ձևաթղթեր:
  3. Հաստատությունն իր գործունեության ընթացքում ղեկավարվում է Հայաստանի Հանրապետության Քաղաքացիական օրենսգրքով (այսուհետ՝ Օրենսգիրք), <<Պետական ոչ առևտրային կազմակերպությունների մասին>> Հայաստանի Հանրապետության օրենքով (այսուհետ՝ Օրենք), Հայաստանի Հանրապետության իրավական այլ ակտերով և սույն կանոնադրությամբ:
  4. Հաստատությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:
  5. Հաստատությունն իր պարտավորությունների համար պատասխանատու է իրեն պատկանող ամբողջ գույքով:

Դպրոցը պատասխանատվություն չի կրում հիմնադրի պարտավորությունների համար:

* 1. Հայաստանի Հանրապետությունը և համայնքները պատասխանատվություն չեն կրում Հաստատության պարտավորությունների համար: Դպրոցն իր հերթին պատասխանատվություն չի կրում Հայաստանի Հանրապետության և համայնքների պարտավորությունների համար:
  2. Հաստատությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

1. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ
   1. Հաստատության ստեղծման նպատակն է Հայաստանի Հանրապետության Սյունիքի մարզի Քաջարան քաղաքում կրթական և մշակութային գործունեության (արվեստի դպրոց) իրականացումը:
   2. Հաստատության հիմնական խնդիրներն են՝

* ուսումնական պլանների և ծրագրերի իրականացումը, մանկավարժական փորձի առաջավոր մեթոդների օգտագործման, համակողմանի և համալիր ուսուցման և կրթության միջոցով արվեստի, բարոյական և հոգևոր այլ արժեքների նկատմամբ աշակերտության աշխարհայացքի ձևավորումը և դաստիարակումը,
* միջնակարգ մասնագիտական և բարձրագույն ուսումնական հաստատությունների համար համապատասխան մասնագիտությունների գծով սովորողների նախապատրաստումը:
  1. Հաստատությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով.
* արվեստի դպրոցի (գեղարվեստի, պարարվեստի, դասական նվագախմբի և այլ բաժինների) կազմակերպում,
* նախնական մասնագիտական ծրագրի իրականացում,
* լրացուցիչ կրթադաստիարակչական ծրագրերի իրականացում,
* արտադպրոցական դաստիարակության կազմակերպում,
* մշակութային գործունեության իրականացում,
* համերգների
* պարային խմբակների և պարային համույթների
* ճամբարների կազմակերպում:

Իր առջև դրված խնդիրների արդյունավետ իրականացման համար Հաստատությունը՝

* իր կողմից կնքված պայմանագրերի ու համաձայնագրերի հիման վրա իրականացնում է երկկողմանի ու բազմակողմանի կապեր հանրապետության և օտարերկրյա կրթական կազմակերպությունների, գիտական հիմնարկների, այլ կազմակերպությունների, իրավաբանական և ֆիզիկական անձանց հետ,
* պայմանագրային հիմունքներով ներգրավում է այլ կազմակերպությունների կամ անհատների,
* կատարում է տարատեսակ աշխատանքներ կադրերի պատրաստման, մասնագետների փոխանակման, մշակութային-լուսավորչական և այլ բնագավառներում:
* իրականացնում է հրատարակչական գործունեություն:
  1. Հաստատությունը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության տեսակներ:

Օրենքով սահմանված գործունեության առանձին տեսակներով Հաստատությունը կարող է զբաղվել միայն լիցենզիայի առկայության դեպքում՝ լիցենզիա ստանալու պահից կամ նրանում նշված ժամկետում: Եթե լիցենզիայի հատկացման պայմաններում նախատեսված է, որ Հաստատությունը բացի լիցենզավորվող գործունեությունից այլ գործունեությամբ զբաղվել չի կարող կամ սահմանափակումներ են դրվում գործունեության առանձին տեսակներով զբաղվելու վրա, ապա Հաստատությունը լիցենզիայի գործունեության ժամկետում իրավունք չունի զբաղվել այլ գործունեությամբ, բացառությամբ լիցենզիայով նախատեսվածների կամ այն գործունեություններով, որոնց մասին նշված է լիցենզիայի մեջ:

1. ՀԱՍՏԱՏՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ, ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ
   1. Պետական գրանցման պահից Հաստատությունը ձեռք է բերում իրավական անձի կարգավիճակ:

Հաստատությունը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

Հաստատությունն ունի ինքնուրույն հաշվեկշիռ, Հայաստանի Հանրապետության և (կամ) օտարերկրյա բանկերում՝ հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով):

* 1. Հաստատությունը կարող է լինել այլ կազմակերպության հիմնադիր (մասնակից) միայն հիմնադրի որոշմամբ:
  2. Հաստատությունն իրավունք ունի.
* հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը,
* օգտվել օրենսդրությամբ և սույն կանոնադրությամբ սահմանված այլ իրավունքներից:
  1. Հաստատությունն իրավունք չունի իրեն ամրացված գույքը կամ կամ նրա նկատմամբ իր իրավունքներն օտարել, գրավ դնել, հանձնել անհատույց օգտագործման:
  2. Հաստատությունը պարտավոր է՝
* օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,
* աշխատանքային պայմանագրեր կնքել Հաստատության աշխատակիցների հետ,
* պատասխանատվություն կրել և փոխհատուցել իր կողմից հասցրած վնասը՝ կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,
* օրենսդրությամբ սահմանված կարգով հայտարարել Հաստատության սնանկացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները,
* ապահովել Հաստատության փաստաթղթերի (Հաստատության կանոնադրության, գույքի նկատմամբ գույքային իրավուքները հաստատող փաստաթղթերի, Հաստատության ներքին փաստաթղթերի, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը:
* կրել օրենսդրությամբ և սույն կանոնադրությամբ սահմանված պարտավորություններ:

1. ՀԱՍՏԱՏՈՒԹՅԱՆ ՀԻՄՆԱԴԻՐԸ
   1. Հաստատության հիմնադիրն ունի Հաստատության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:
   2. Հաստատության հիմնադիրն իրավունք ունի՝

* հետ վերցնել իր կողմից Հաստատությանն ամրացված գույքը (այդ թվում՝ գույքի օգտագործման ընթացքում առաջացած անբաժանելի բարելավումները),
* կասեցնել կամ ուժը կորցրած ճանաչել Հաստատության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություներն ու ցուցումները,
* վերահսկողություն իրականացնել Հաստատությանն ամրացված համայնքային սեփականություն հանդիսացող գույքի օգտագործման և պահպանության նկատմամբ,
* հայցով դիմել դատարան՝ Օրենքի կամ սույն կանոնադրության պահանջների խախտմամբ կատարված խոշոր գործարքը անվավեր ճանաչելու նպատակով,
* Օգտվել Օրենքով և Հաստատության կանոնադրությամբ նախատեսված այլ իրավունքներից:
  1. Հաստատության հիմնադիրը պարտավոր է՝
* ապահովել Հաստատության բնականոն գործունեությունը,
* չհրապարակել Հաստատության գործունեության վերաբերյալ գաղտնիք պարունակող տեղեկություններ,
* պահպանել սույն կանոնադրության դրույթները:

1. ՀԱՍՏԱՏՈՒԹՅԱՆ ԳՈՒՅՔԸ
   1. Հաստատությունը հանդիսանում է սեփականատեր՝

* Հաստատության հիմնադրի կողմից (հիմնադրման ժամանակ և հետագայում) սեփականության իրավունքով հանձնված գույքի,
* Հաստատության գործունեության հետևանքով արտադրած և ձեռք բերած գույքի,
* ստացված եկամուտների
* ուսումնական վարձի գումարներից ստացված միջոցների (որոնք կարող են օգտագործվել բացառապես որպես աշխատավարձ և կոմունալ ու տնտեսական այլ ծախսերի կատարման նպատակով):

Հաստատության սեփականության ներքո կարող է գտնվել ցանկացած գույք՝ բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանակ անձանց:

Հաստատության գույքի, սեփականության նկատմամբ սեփականության իրավունք ձեռք բերելու, իրավունքը դադարելու, գույքը տիրապետելու, օգտագործելու և տնօրինելու առանձնահատկությունները, կապված գույքը Հաստատության սեփականությանը պատկանելու հանգամանքի հետ, սահմանվում են միայն օրենքով:

* 1. Հաստատության հիմնադիրը Հաստատությանը սեփականության իրավունքով պատկանող գույքի նկատմամբ չունի իրավունքներ:
  2. Հաստատության հիմնադիրը կարող է Հաստատությանը անժամկետ և անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Հաստատության ստացած եկամուտները Հաստատության սեփականութունն են:

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

* 1. Հաստատության գույքի վրա կարող է բռնագանձում տարածվել միայն դատական կարգով:
  2. Շահույթ ստանալու նպատակ չհետապնդող կազմակերպությունների համար սահմանված կարգով ու չափով հարկերը, տուրքերը և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը Հաստատությունն օգտագործում է սույն կանոնադրությամբ նախատեսված նպատակների (Հաստատության տեխնիկական հագեցվածության բարելավում, այդ թվում հիմնական միջոցների ձեռքբերման ճանապարհով, Հաստատության աշխատանքային գործունեությունը ապահովող գույքի և նյութերի ձեռքբերում, գրականության ձեռբերում, բրոշյուրների, գրքույկների, տեղեկագրերի հրապարակման կազմակերպում, պարգևատրումների, հավելավճարների և խրախուսման այլ միջոցներով Հաստատության աշխատակիցների սոցիալական պաշտպանվածության բարձրացում, աշխատակիցների որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլն) իրականացման համար: Հաստատության շահույթի օգտագործման կարգը սահմանում է Հիմնադիրը:

1. ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ
   1. Հաստատության կառավարման մարմիններն են Հաստատության հիմնադիրը և տնօրենը, որը պաշտոնի նշանակվում և պաշտոնից ազատվում է օրենքով սահմանված կարգով:
   2. Հաստատության կառավարման բարձրագույն մարմինը Հաստատության հիմնադիրն է, որն իրականացնում է դպրոցի ընդհանուր կառավարումը և որն ունի Հաստատության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:

Հաստատության հիմնադիրը ապահովում է Հաստատության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ անպատշաճ իրականացման համար:

* 1. Հաստատության հիմնադիրի իրավասությանն են պատկանում՝

1. Հաստատության կանոնադրության մեջ փոփոխությունների և լրացումների կատարումը, Հաստատության կանոնադրության հաստատումը նոր խմբագրությամբ,
2. Հաստատության սեփականության իրավունքով հանձնվող գույքի կազմի հաստատումը,
3. Հաստատության ամրացվող համայնքային սեփականություն հանդիսացող գույքի կազմի հաստատումը,
4. Հաստատության վերակազմակերպումը,
5. Հաստատության լուծարումը,
6. Հաստատության լուծարման հանձնաժողովի նշանակումը և լուծարման հաշվեկշիռների (լուծարման ամփոփիչ, լուծարման միջանկյալ և լուծարման հաշվեկշիռներ) հաստատումը,
7. կազմակերպությունների հիմնադրումը,
8. կազմակերպություններում մասնակցության մասին որոշումների ընդունումը,
9. Հաստատության կառավարման համակարգի սահմանումը, Հաստատության տնօրենի նշանակումը, նրա լիազորությունների վաղաժամկետ դադարեցումը,
10. Հաստատության գործունեության վերահսկողության իրականացումը,
11. Հաստատության գործունեության առարկայի և նպատակների, այդ թվում՝ Հաստատության կողմից իրականացվող գործունեության տեսակների, նոր մասնագիտություններով կրթական ծրագրերի սահմանումը,
12. Մասնագիտությունների ու մասնագիտացումների անվանացանկերի հաստատումը,
13. Ըստ մասնագիտությունների ուսումնական պլանների հաստատումը,
14. Հաստատության աուդիտն իրականացվող անձի հաստատումը,
15. Աուդիտի իրականացման որոշումն ընդունելը,
16. Հաստատության տարեկան ծախսերի, այդ թվում՝ անվճար ուսուցման ծախսերի, արտաբյուջետային եկամուտների և ծախսերի նախահաշվի հաստատումը,
17. Ինչպես անվճար, այնպես էլ վճարովի հիմունքներով ընդունելության տեղերի հաստատումը ըստ մասնագիտությունների,
18. Հաստատության տարեկան հաշվետվությունների, տարեկան հաշվապահական հաշվեկշռի հաստատումը,
19. Հաստատության շահույթի ու վնասների օգտագործման կարգի մասին որոշման ընդունումը,
20. Հաստատության մասնաճյուղերի, ներկայացուցչությունների ու հիմնարկների աշխատանքի տարեկան արդյունքի հաստատումը,
21. Հաստատության գույքի օտարման և ձեռքբերման հետ կապված խոշոր գործարքներ (որոնց արժեքը, գործարքին փոխկապակցված այլ գործարքների հետ միասին, գերազանցում է այդ գործարքների կառարելու մասին որոշման ընդունման օրվանը նախորդող եռամսյակի արդյունքներով սահմանված զուտ ակտիվների մեծության 1/2-ը) կատարելուն համաձայնություն տալը,
22. Հաստատության առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,
23. Հաստատության ներքին գործունեությունը կարգավորող փաստաթղթերի (Դպրոցի ներքին փաստաթղթեր) հաստատումը,
24. Ղեկավար պաշտոնատար անձանց աշխատանքի վարձատրման պայմանների որոշումը:

Հաստատության հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

* 1. Հաստատության ընթացիկ կրթական, արտադրատնտեսական, ֆինանսական և այլ գործունեության ղեկավարումը իրականացնում է տնօրենը, որը նշանակվում և պաշտոնից ազատվում է օրենքով սահմանված կարգով: Հաստատության և Հաստատության տնօրենի միջև աշխատանքային պայմանագիրը Հիմնադրի անունից ստորագրվում է համայնքի ղեկավարի կողմից: Պայմանագրում սահմանվում են տնօրենի իրավունքները, պարտականությունները, փոխհարաբերությունները Հիմնադրի հետ, նրա աշխատանքի վարձատրման պայմանները, պայմանագրի դադարման հիմքերը (այդ թվում՝ Օրենքով նախատեսված բոլոր հիմքերը), այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցեը, բացի Հաստատության Հիմնադրի իրավասությանը վերաբերող հարցերի: Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Հաստատության գործունեությունը և կրում է պատասխանատվություն օրենքների, այլ իրավական ակտերի, Հիմնադրի որոշումների, սույն կանոնադրության, աշխատանքային պայմանագրի պահանջները չկատաելու կամ անպատշաճ կատարելու համար:

Տնօրենը լրիվ գույքային պատասխանատվություն է կրում իր մեղքով Հաստատությանը, հիմնադրին, պետությանը պատճառված վնասի համար, ընդ որում տնօրենի լիազորությունների դադարեցումը հիմք չէ պատճառած վնասը հատուցելու պատասխանատվությունը չկատարելու համար:

Հիմնադրի անունից հանդես եկող պաշտոնատար անձը (Հայաստանի Հանրապետության Սյունիքի մարզի Քաջարանի համայնքի ղեկավարը) պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա կրում է լրիվ գույքային պատասխանատվություն:

Տնօրենի բացակայության դեպքում Հիմնադրի գրավոր որոշման համաձայն տնօրենի լիազորություններն իրականացնում է այլ անձ:

Հաստատության տնօրենը պետք է գործի բարեխղճորեն և ողջամիտ՝ ի շահ իր կողմից ներկայացվող Հաստատության:

Հաստատությունում կրթադաստիարակչական աշխատանքների արդյունավետ կազմակերպման նպատակով ձևավորվում է խորհրդակցական մարմին՝ մանկավարժական խորհուրդ: Մանկավարժական խորհուրդն իր լիազորության սահմաններում քննարկում և առաջարկություններ է ներկայացնում՝

ա) հաստատության կանոնադրության վերաբերյալ,

բ) հաստատության գործունեության հիմնական ուղղությունների և կրթական ծրագրերի, առաջադրված խնդիրների իրականացման ձևերի ու միջոցների վերաբերյալ,

գ) ուսումնական պլանների ու ծրագրերի վերաբերյալ՝ ելնելով հաստատության հիմնական խնդիրներից, նպատակներից, կադրային և նյութական հնարավորություններից, սաների ու նրանց ծնողների հետաքրքրություններից,

դ) լրացուցիչ կրթական ծրագրեր, առաջավոր փորձի տարածման վերաբերյալ,

ե) մանկավարժական աշխատողների որակավորման բարձրացման և խրախուսման վերաբերյալ:

Հաստատության մանկավարժական խորհրդի կազմում ընդգրկվում են մանկավարժական աշխատողները: Մանկավարժական խորհրդի կազմում կարող են ընդգրկվել նաև հիմնադրի և սաների ծնողական ներկայացուցիչներ:

Մանկավարժական խորհրդի նիստը հրավիրվում է առնվազն եռամսյակը մեկ անգամ: Մանկավարժական խորհրդի որոշումներն ընդունվում են ձայների պարզ մեծամասնությամբ: Մանկավարժական խորհրդի նիստերը նախագահում է հաստատության տնօրենը:

* 1. Հաստատության տնօրենը իր իրավասության սահմաններում՝

ա) առանց լիազորագրի հանդես է գալիս հաստատության անունից, ներկայացնում նրա շահերը և կնքում գործարքներ.

բ) նախագահում է հաստատության մանկավարժական խորհրդի նիստերը.

գ) Հայաստանի Հանրապետության օրենսդրությամբ, հիմնադրի և լիազորված պետական մարմնի որոշումներով ու սույն կանոնադրությամբ սահմանված կարգով տնօրինում է հաստատության գույքը, այդ թվում` ֆինանսական միջոցները.

դ) տալիս է հաստատության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

ե) աշխատանքի նշանակում ու աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.

զ) բանկերում բացում է հաշվարկային հաշիվներ.

է) կատարում է աշխատանքի բաշխում իր տեղակալների միջև.

ը) սահմանում է հաստատության կառուցվածքն ու կառուցվածքային ստորաբաժանումների իրավասությունները.

թ) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

ժ) իրականացնում է մանկավարժական կադրերի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.

ժա) վերահսկողություն է իրականացնում հաստատության աշխատողների կողմից իրենց աշխատանքային պարտականությունների կատարման նկատմամբ.

ժբ) ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.

ժգ) կազմում է հաստատության հաստիքային ցուցակն ու ծախսերի նախահաշիվը և դրանք ներկայացնում կառավարման մարմնի հաստատմանը.

ժդ) իրականացնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ:

* 1. Հաստատության գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված անձը, օրենքով նախատեսված պետական այլ կառավարման մարմիններ:

Հաստատության տարեկան ֆինանսական հաշվետվության հավաստիությունը վերստուգելու համար Հիմնադիրն իրավունք ունի ամեն տարի ներգրավել Հաստատության, Հաստատության տնօրենի հետ գույքային շահերով չկապված արհեստավարժ վերստուգիչի՝ աուդիտորի (արտաքին աուդիտ):

* 1. Հաստատության ուսմասվար

ա/ պատասխանատու է հաստատությունում ուսումնադաստիարակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար,

բ/ վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը,

գ/ հաստատությունում կազմակերպում մեթոդական աշխատանք, կազմում ուսումնական պարապմունքների դասացուցակ և ուսումնադաստիարակչական աշխատանքի վիճակի մասին հաշվետվություններ,

դ/ ընդհանրացնում և տարածում է լավագույն խմբակավարների աշխատանքի դրական փորձը, մանկավարժներին հաղորդակից է դարձնում գիտության և մանկավարժության նորագույն նվաճումներին,

ե/ ապահովում է հաստատության և ընտանիքի սերտ կապն ու համագործակցությունը,

զ/ կազմակերպում է սովորողների հանգիստը և ժամանցը, միջոցներ ձեռնարկում սոցիալապես անապահով երեխաներին օգնություն ցուցաբերելու ուղղությամբ:

* 1. Հաստատության տնտեսվարը՝

ա) պատասխանատու է հաստատության շենքի և գույքի պահպանման, ուսումնական գործընթացի նյութատեխնիկական ապահովման, հաստատության սանիտարահիգիենիկ ու բարեկարգ վիճակի, հաստատության ուսումնական պարապմունքներին՝ դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմի աշխատանքի կազմակերպման համար,

բ) միջոցներ է ձեռնարկում հաստատության ուսումնանյութական բազան հարստացնելու և ամրապնդելու համար:

1. ՀԱՍՏԱՏՈՒԹՅԱՆ ՄԱՍՆԱՃՅՈՒՂԵՐ ԵՎ ՆԵՐԿԱՅԱՑՈՒՑՉՈՒԹՅՈՒՆՆԵՐ
   1. Հայաստանի Հանրապետության տարածքում և նրանից դուրս հաստատությունը չունի մասնաճյուղեր և ներկայացուցչություններ:
2. ՀԱՍՏԱՏՈՒԹՅԱՆ ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ

Հաստատության կրթադաստիարակչական գործընթացի մասնակիցները որպես կանոն մինչև 18 տարեկան սաներն են, նրանց ծնողները (նրանց օրինական ներկայացուցիչները), մանկավարժական աշխատողները:

ա. Երեխաների ընդունելության ժամանակ հաստատության տնօրինությունը պարտավոր է ծնողներին (նրանց օրինական ներկայացուցիչներին) ծանոթացնել հաստատության կանոնադրությանը և այլ փաստաթղթերի, որոնք կանոնակարգում են մանկապատանեկան հաստատության գործունեությունը: Երեխաների իրավունքները և պարտականությունները սահմանվում են համապատասխան պայմանագրային հիմունքներով ու հաստատության ներքին կարգապահական կանոններով:

բ. Սաների ծնողների (նրանց օրինական ներկայացուցիչների) իրավունքներն ու պարտականությունները կարգավորվում են հաստատության կանոնադրությամբ և այլ իրավական ակտերով:

գ. Հաստատության անձնակազմի համալրման կարգը կանոնակարգվում է նրա կանոնադրությամբ:

դ. Մանկավարժական աշխատանքի ընդունվում են այն անձինք, ովքեր, ըստ մասնագիտության, ունեն անհրաժեշտ մասնագիտական-մանկավարժական որակավորում:

ե. Հաստատության մանկավարժն իրավունք ունի մասնակցելու հաստատության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

զ. Հաստատության մանկավարժական և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, հաստատության կանոնադրությամբ և աշխատանքային պայմանագրով:

է. Հաստատության մանկավարժական աշխատողները պարտավոր են ապահովել կրթադաստիարակչական ծրագրերի կատարումը:

ը. Հաստատությունում արգելվում է սաների նկատմամբ հոգեկան և ֆիզիկական բռնության գործադրումը:

թ. Սանը պարտավոր է`

բարեխղճորեն սովորել,

խնամքով վերաբերվել հաստատության գույքին,

հարգել հաստատության սաների և աշխատողների իրավունքներն ու արժանապատվությունը,

պահպանել հաստատության ներքին կարգապահական կանոնները:

ժ. Հաստատության երեխաների իրավունքները սահմանվում են Հայաստանի Հանրապետության օրենսդրությանը համապատասխան, հաստատության կանոնադրությամբ և ներքին կարգապահական կանոններով:

1. ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ
   1. Հաստատությունը, նրա Հիմնադրի որոշմամբ, կարող է կամովին վերակազմակերպվել կամ լուծարվել՝ Հայաստանի Հանրապետության քաղաքացիական օրենսգրքով սահմանված կարգով:

Հաստատությունը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Հաստատության գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

* 1. Հաստատությունն իրավունք ունի վերակազմավորվել հարյուր տոկոս համայնքային (Հայաստանի Հանրապետության Սյունիքի մարզի Քաջարան համայնքի) մասնակցությամբ ընկերության կամ հիմնադրամի:
  2. Հաստատության լուծարման դեպքում Հաստատության պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Սյունիքի մարզի Քաջարան համայնքի բյուջե:
  3. Հաստատությունը համարվում է լուծարված, իսկ նրա գործունեությունը՝ դադարած՝ այդ մասին իրավաբանական անձանց պետական գրանցամատյանում համապատասխան գրանցում կատարելու պահից: